JohanHeinsen/ENO huggingface dataset:
Odense Adresse-Contoirs Efterretninger, 1848-05-31
Nybrændt Faxøe Steenkalk kan faaes fra min Kalkovn udenfor Vesterport Fredagen den 2 Junii. S. Strøm.
Odense Adresse-Contoirs Efterretninger, 1848-05-31
Jfølge en af mine Tapetfabrikanters Ønske agter jeg at oprømme til betydelig nedsatte Priser et Sortiment Tapeter af circa 3000 Stk., fra 24 s. til 2 a 3 Mk. pr. Styk. L. B. Jürgensen.
Odense Adresse-Contoirs Efterretninger, 1848-05-31
NB. Foruden Ovenstaaende har jeg stedse et vel assorteret Lager fine og moderne franske Tapeter.
Odense Adresse-Contoirs Efterretninger, 1848-05-31
Da det ved Auctionen over den Brygger Krüger tilhørende Gaard No. 20 paa Vestergade gjorte Bud af 11,000 Rbd. ikke er bleven approberet, saa bliver bemeldte Eiendom, hvis Bygninger ere assurerede for 19,230 Rbd., med deriværende complette Brændeviinsbrænderie og Ølbryggerie, alt saaledes som Samme forhen i denne Tidende findes beskreven, stillet til en 5te og sidste Auction, som afholdes i Gaarden selv Fredagen den 2 Juni førstkommende, Formiddag Kl. 10, efter de forhen fremlagte Conditioner, som tilligemed de øvrige Eiendommen vedkommende Dokumenter ere til Eftersyn her paa Contoiret. Odense Auctionscontoir den 24 Mai 1818. Ch. Estrup.
Odense Adresse-Contoirs Efterretninger, 1848-05-31
Auction over Udsætterheste. Løverdagen den 3 Juni førstk., Formiddag Kl. 11, bliver paa Flakhaugen ved Hovedvagten, ifølge Forlangende af det herværende Depot, afholdt offentlig Auction over 10 Stkr. Udsætterheste, imod contant Betaling. Odense Auctionscontoir den 31 Mai 1818. Ch. Estrup.
Odense Adresse-Contoirs Efterretninger, 1848-05-31
Ved Proclama, som er læst ved Hjemtinget og snarest vil blive læst ved vedkommende Overret, ere Alle og Enhver, som maatte have Noget at fordre i afdøde Sognepræst for Tommerup og Brylle Menigheder i Fyen, Hr. Pastor Jens Nicolay Lund og efterlevende Hustru, deres fælleds Bo, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet, overeensstemmende med Placat 2 Juni 1819. Odense Herredscontoir den 26 Mai 1818. F. Knudsen.
Odense Adresse-Contoirs Efterretninger, 1848-05-31
Ved Tallotteriets 1476 Trækning i Altona udkom: Ne 90. 84. 28, 56. 13. Fyens Stiftsavis redigeres af N. Seedorff, udgives i Odense Saa Gange ugentlig. Trykt med Hurtigpresse.
Odense Adresse-Contoirs Efterretninger, 1848-06-01
Fædrelandet. Offentlige Foranstaltninger. Under 27 Mai er igjennem Rentekammeret udkommet en kgl. Forordning for Danmark, angaaende Forbedring i Huusmænds og Indersters Kaar, i hvis Jndledning det hedder: "Navnligen have Vi troet at burde efterhaanden aldeles afskaffe Betingelsen af Pligtarbeide som Betaling for Overdragelsen af Huus og Bolig paa Landet. Det er i den Henseende Vor Hensigt, i sin Tid at forelægge den tilkommende Folkerepræsentation et Udkast til en Lov om Afløsningen af det ved tidligere Kontrakter betingede Pligtarbeide af deslige Huse og Boliger. Men da der dog i ethvert Fald vil medgaae længere Tid, inden en saadan Lov kan udkomme, saa ville Vi fortiden indskrænke Os til at tilkjendegive samtlige Eiere af Huse og Boliger, af hvilke saadant Pligtarbeide ydes, saavelsom Fæsterne og Leierne af disse, at de opfylde Vort Ønske og Vore landsfaderlige Hensigter, naar de, til gjensidigt Bedste, snarest muligt træffe mindelige Overeenskomster om dette Pligtarbeides Afløsning mod passende Vederlag i Penge eller Varer. Dermed have Vi, hvad fremtidige Kontrakter angaaer anseet det for rettest at bestemme, at der for Overdragelse af Huus og Bolig paa Landet for Eftertiden ikke maa betinges nogetsomhelst Pligtarbeide." Blandinger. Den befalende Admiral i Carlskrona, Kontreadmiral, Friherre Gyllengranat er udnævnt til Chef for den udgaaende svenske Eskadre.
Odense Adresse-Contoirs Efterretninger, 1848-06-01
Jfølge Efterretninger, som vi umuligt kunne Andet end ansee for aldeles paalidelige, er Ruslands Ultimatum i den slesvigholsteenske Sag et saadant, at det maa tilfredsstille ethvert Ønske fra den danske Regjerings og det danske Folks Side, og dette Ultimatum er det Ruslands alvorlige Hensigt at sætte igjennem med alle de solide Midler, som staae til dets Raadighed uden ringeste Hensyn til det tydske Forbund og dets selvtiltagne Magt og uden ringeste Hensyn til den imaginaire Stat Slesvigholsteen. (Aftenbl.) I Dannevirke meddeles: En Reisende, som forlod Haderslev i Onsdags den 24 Mai beretter, at en hannoveransk Troppeafdeling, som havde lagt i Haderslev i længere Tid, havde pludselig forladt Byen om Morgenen Kl. 3 1/2 og var gaaet sydpaa Hannoveranerne havde sagt, at de samme Dag skulde marschere, Miil, altsaa til hiinsides Flensborg. Natten mellem i Løverdags og Søndags befandt den preussiske Bagtrop sig i Christiansfeldt, men forlod om Morgenen Byen. J Snoghøi er i disse Dage landsat mange Tropper fra Fyen. Allerede i Løverdags have vore Tropper besat Kolding. Hovedqvarteret er forlagt fra Odense til Als. De slesvigholsteensksindede Beboere i Haderslev og Omegn have allerede i Løverdags begyndt at flygte. Preussernes Tilbagemarsch havde opfyldt dem med Modløshed og Angst: den Mening udbredte sig almindelig, at en i Jylland landet svensk Armee rykkede frem mod Kolding.
Odense Adresse-Contoirs Efterretninger, 1848-06-01
J Loll.-Falst. Av. skrives fra Kjøbenhavn af 27 Mai: "Rusland skal have gjort det meget vigtige, og al Taknemlighed værdige Tilbud, at det vil modtage Finantsernes Reserve=Obligationsfond for fuld Værdi og mod kontant Betaling. Saa have vi hørt, og det fra temmelig god Kilde, og saa usandsynligt er det ikke, da vore Obligationer altid ere ligesaa sikkre som de franske, hvori den russiske Regjering har sat store Summer. - Jforgaars og igaar ere hertil ankomne 3000 Frilodsmænd, Resten, omtrent 1200, møde i Fyen.
Odense Adresse-Contoirs Efterretninger, 1848-06-01
Man havde ikke ventet nogen fra det 1ste jydske Distrikt, hvor Land- og Søkrigskommissairen, Oberstlieutenant Glahn, skal være arresteret af Slesvig=Holstenerne, og hans Lister fratagne ham; men de brave Jyder ere mødte uden Jndkaldelse, saasnart de erfarede, at Frilodsmændene vare opfordrede at møde. - Man fortæller her som bestemt, at ved en af de sidste Skjærmydsler i Sundeved mellem vore og de fjendtlige Tropper har 5te Jægerkorps (kielske eller lauenborgske Jægere) vægret sig ved at skyde paa vore Tropper.
Odense Adresse-Contoirs Efterretninger, 1848-06-01
J Hamborg har Man gjort et Experiment med at undersøge Kraften af de til Fregatten "GesionsErobring bestemte armerede Skibe. Ved Kanonernes Afforing sprang imidlertid flere Bolte i Skibene, der, byggede til Koffardibrug, ikke formaaede at udholde det svære Skyts, og Man blev da ved Lækkagerne nogenlunde overbeviist om det Naragtige i det hele Forehavende.
Odense Adresse-Contoirs Efterretninger, 1848-06-01
Naar Man erklærer, at det ikke længer er Tid til Oprettelsen af Grevskaber og Baronier, saa maa Man nødvendig være saa konseqvent at sige, at de, som vi allerede have, heller ikke passe til Tidens øvrige Jndretninger, og altsaa ophæve de Baand, som knytte dem til bestemte, privilegerede Familier, overlade dem til den frie Handel. De tilhørende Titler og øvrige Prærogativer vilde da falde bort af sig selv. Denne Reform maa grundig gjennemføres, naar Demokratiet skal sikkres. (Kbh.) Det hedder i "Fædrelandet". "Da det hertil Kjøbenhavn tilbagesendte Detaschement af Fodgarden vedbliver at være udsat for Forhaanelser og Forfølgelser, og disse endog ere udartede til alvorlige Slagsmaal. (hvori Knive have været brugte) og andre Optøier udenfor Gardekasernen, samt tillige gaae ud over den indkaldte Reserve af Garden, idet Man anseer alle herværende Gardere for Holstenere, saa maae vi tillade os at gjentage vor indstændige Opfordring til vore Medborgere og at tage disse stakkels Karle, der Jntetsomhelst have forbrudt, men ere her netop for deres Troskabs Skyld, i Beskyttelse saavel mod taabelige og usande Rygter, som mod raae Menneskers derved ophidsede Brutalitet.
Odense Adresse-Contoirs Efterretninger, 1848-06-01
Blandt de sidst af Kommitteen i Kjøbenhavn anmeldte frivillige Gaver til Armeens Fornødenheder, findes Magleby Sogn paa Langeland opført med 400 Rbd., foruden 50 Rbd., som ere ydede af Forpagter Rasmussen paa Søgaard.
Odense Adresse-Contoirs Efterretninger, 1848-06-01
Pastor Harms i Kiel, den bekjendte geistlige Taler, har maattet høre ilde, fordi han fra Prædikestolen har bedt for Frederik den Syvende og for det danske Kongehuus, samt forsømt at bede for, den høie provisoriske Regjering. Hvad det Sidste angaaer, saa oplyses det, at han har bedet for den provisoriske Regjering, men med det Tillæg, som regjerer i Landsherrens Navn.
Odense Adresse-Contoirs Efterretninger, 1848-06-01
Jfølge Hamborger Blade af 26 Mai have Voldsmændene i Egnen ved Haderslev arresteret 4 Mænd fra Nordre=Stenderup, der beskyldes for at have underholdt. Forbindelser med danske Krigskibe i Koldingfjord. Ligeledes ere 8 Mænd arresterede som skulle være gaaede i Land fra de danske Krigskibe. Alle 12 ere transporterede til Rendsborg. - Storhertugen af Meklenborg Schwerin er den 25 Mai vendt tilbage fra sit Besøg hos Tropperne i Slesvig og har passeret Hamborg. -
Odense Adresse-Contoirs Efterretninger, 1848-06-01
Fra Madrid skrives under 18 Mai, at den engelske Gesandt Dagen i Forveien havde faaet sine Passe tilstillet med den befaling at forlade Hovedstaden inden 2 Gange 24 Timer. Efter endnu at have tilstillet det udenlandske Ministerium en ny Notte er Gesandten den næste Morgen afreist. - Keiseren af Østerrig skal have erklæret, at hans pludselige Afreise er bevirket ved et efter en tøilesløs Frihed tragtende Parties fanatiske Bestræbelser.
Odense Adresse-Contoirs Efterretninger, 1848-06-01
Fra Kolding skrives i Fædrelandet. Hvad der nu vil beskjæftige de fleste Gemytter ber, idetmindste saalænge til vi faae alvorligere Ting at tænke paa, er Erstatningsspørgsmaalet, der dog vist let vil lade sig ordne, hvor vanskelige end mange enkelte Punkter kunne være at afgjøre. Bedst var det vistnok, om der strax nedsattes en Kommission for at opgjøre Totalskaden og paakiende de Enkeltes Krav, thi der bliver uden Tvivlen Deel meere at erstatte, end hvad Embedsmændene ved Magazinerne have faaet Qvittering for. Tilliden til Pengemarkedet vender efterhaanden tilbage. Næsten alle vore offentlige Papirer ere atter betydeligt stegne, og der findes villige Kjøbere til de forhøiede Priser.
Odense Adresse-Contoirs Efterretninger, 1848-06-01
Trykkefrihedsselskabet vil deels ved den havende Kassebeholdning, deels ved Kontingentet for Aaret til 1 April 1849 ei alene kunne betale sin Gield, og udgive tvende Skrifter, hvoraf det ene er under Trykken og det andet formodes om nogen Tid at ville udkomme, men ogsaa see sig istand til at meddele Selskabets Medlemmer nogle efter Tidernes Tarv rettede Smaaskrifter, saa at de ville erholde noget Antageligt for Kontingentet.
Odense Adresse-Contoirs Efterretninger, 1848-06-01
Fallitter, Silke= og Klædekræmmer J. Fr. Volck og Skræddermester J. F. Lund, Begge i Kjøbenhavn.
Odense Adresse-Contoirs Efterretninger, 1848-06-01
Faaborg. J Avernaks Sogn er i frivillige Bidrag til Krigsfornødenheder foruden en afleveret Hest til 150 Rbd., Fødevarer til c. 50 Rbd., og Lazarethsager, bestaaende af 25 Par Lagen, 21 Dynevaar eller uldne Dækkener, 18 Skjorter, nogle Par Strømper og 25 Alen Vadmel, endvidere sammenskudt 100 Rbd. i Kontanter.
Odense Adresse-Contoirs Efterretninger, 1848-06-01
Odense. Christiansfeldt rømmedes allerede den 28 Mai af de Fjendtlige; den igaar hertil ankomne Sydpost var expederet fra Apenrade, hvor Steen, Bille havde indsat en Postembedsmand, der fortælles, at bille ved at true med at skyde paa Byen havde faaet Jndvaanerne til i en Fart at heise Dannebroge.
Odense Adresse-Contoirs Efterretninger, 1848-06-01
Vi have idag erholdt Hamborger Blade af 26, 27, 29 og 30 Mai. Om Træfningen den 28de i det Sundevedske hedder det fra Rendsborg, at de danske Tropper paa Als, der i de sidste Dage havde erholdt betydelige Forstærkninger fra Fyen, foretoge en Landgang, som Man paa tydsk Side ikke syntes at have bemærket efter dens hele Vigtighed, idet Man pludselig under Dyppel Banke saae sig angreben af en stor dansk Overmagt af Jnfanteri og Artilleri (længere hen i Beretningen anslaaes de Danskes Antal til 8000, Tydskernes til omtrent 7000 Mand, medens der paa samme Tid viste sig endeel Skibe og Kanonbaade vestfor Egensund, som om ogsaa der skulde foretages Landgang. Dog lykkedes de Danskes Plan at deele de tydske Stridskræfter kun i ringe Grad. Paa Dyppel Banker opstod nu en meget heed Kamp, hvori der paa begge Sider ved Skyt set foraarsagedes store Tab af Saarede og Døde. De Danske fægtede hæderligen; Kampen varede i flere Timer, indtil endelig henimod Kl. 7 Aften Tydskerne saae sig foranledigede til at retirere over Gravensteen og Nord derfor til Quars, medens de Danske nærmede sig Gravensteen, hvor Tydskernes Arrieregarde blev staaende.
Odense Adresse-Contoirs Efterretninger, 1848-06-01
Jfølge en Meddelelse til Rendsb. Tagebl." have de Danske gjort 50 Fanger og erobret 6 Kanoner. Kommandanten i Flensborg havde den 29de den Ordre, at han ikke skulde rykke ud, da Man holdt sig overbeviist om, at samtlige danske Tropper vare vendte tilbage til Als. - J Rendsborg ligger en Masse af Friskarefolk fra alle Tydsklands Egne. - Jfølge "Alt. Merc." vilde Man den 28 Mai vide i Kiel, at den Tilbagetogsordre, Wrangel har erholdt fra Berlin, ikke bestemmer, at de tydske" Tropper skulde gaae tilbage over Slien, men at der er trukket en Demarkationslinie fra Tønder til Gjennerbugten (lidt nordfor Apenrade), saa at hele Haderslev og Lygumkloster Amter med Deele af Tønder og Apenrade Amter foreløbig rømmedes, hvortil Begyndelsen allerede var gjort. Denne Efterretning havde gjort et nedslaaende Jndtryk, fornemmelig i Rendsborg, hvorfra Grev Reventlou strax reiste til Berlin. Han er vendt tilbage, tilsyneladende kun lidet tilfredsstillet. Beseler er den 28 Mai afgaaet til Frankfurt for at indvirke paa de diplomatiske Forhandlinger, ogsaa fra Haderslev er afgaaet en Deputation til Frankfurt, bestaaende af Magistratsmedlem Dr. Meyer fra Staden og Landmændede Lorenzen og Holst fra Amtet. - Kapt. Dirckinck=Holmfeldt er den 29 Mai fra Altona bragt til Stade. - En af Børsenhalles Kieler Korrespondenter er bleven noget bestyrtset over Fredsrygterne; at Preussen, som Man fortalte, vilde trække sig aldeles ud af Kampen, vil han endnu ikke troe og skulde det være sandt, hvad Wes. Zeit." beretter, at enkelte tydske Magter viste separatistiske Tendentser, vilde forhaabentlig Nationalforsamlingen i Frankfurt belære dem om deres Pligt, i alt Fald vilde Schleswig=Holstein selv fortsætte Kampen, om end paa egen Haand og det var da vis paa, at Frivillige fra det store Fædreland, vilde tilstrømme i tusindviis.
Odense Adresse-Contoirs Efterretninger, 1848-06-01
- Fra Apenrade skrives af 26de, at det var bestemt, at Armeen fra den 28de af skulde indtage følgende Stilling: Wrangels Hovedqvarteer Flensborg, Halketts Gravensteen, de holsteenske Tropper fra Tønder til Tinglef, preussiske fra Tinglef til Flensborg, 10de Armeekorps i det Sundevedske. Prindsen af Noer skulde den 30te rykke ind i Tønder. - General Wrangels Søn har været i Berlin som Faderens Afsending; ved Tilbagekomsten har han yttret i Hamborg, at han var Overbringer af fredeligt lydende Depescher. - Fra Helgoland berettes af 23 Mai, at der i Nærheden af Øen var ankommet endnu en dansk Fregat "Thetis paa 46 Kanoner, som strax derpaa med Gesion" var afgaaet i nordvestlig Retning. - Lamartine har i den franske Nationalforsamlings Mode den 23 Mai erklæret sig imod en bevæbnet Jndblanding i Jtalien og Polen; i Jtalien behøvedes ingen fransk Hjelp, i Polen kunde og turde den ikke ydes, det maatte befries ved Tydskland og som Minister og fransk Borger modsatte Hr. Lamartine sig hvert Felttog til Polens Gjenoprettelse uden afgjort Deeltagelse af Tydskland. Nationalforsamlingens Majoritet deler disse Anskuelser. Ludvig Philips Sønner have protesteret mod et Forviisnings dekret, en Forholdsregel, hvorimod deres Antecedentster og Følelser, deres Tjenester i Armeen og Flaaden, maatte beskytte dem. Dekretet er ikke destomindre antaget af Nationalforsamlingen med 632 mod 63 St. - Fra Hannover hedder det, at 3000 Mand have faaet Ordre til at marschere over Elben. Rygtet gaaer der, at General Wrangel vil forlade Armeen, men det er uvist, om Halkett vil erholde Overkommanden. - J Neapel har været en meget alvorlig Opstand, der har kostet Tropperne 400 Døde og Saarede, Staden var udsat for Plyndring; Nationalgarden er opløst, og et nyt Ministerium udnævnt. - Den tydske Rigsdag har nedsat en Kommittee i Marinesagen; den har erklæret, at alle saadanne Bestemmelser i enkelte tydske Forfatninger, der ikke stemme overeens med den tilkommende Rigsforfatning, skulle træde ud af Kraft, saasnart denne er bleven færdig. (Derefter maatte altsaa den preussiske konstituerende Forsamling enten opløses, eller risikere, at dens Beslutninger kasseres, ifald Preussen ikke foretrækker ei at ændse Rigsdagens Erklæring).- (Dagsposten.) Under 27 Mai har det behaget Hs. Maj. Kongen allern, at udnævne Kammerherre, Riegels til indtil videre at fungere som civil Gouverneur over Øen Als og Chef for Folkebevæbningen sammesteds.
Odense Adresse-Contoirs Efterretninger, 1848-06-01
Det er ikke Kong Oscars 2den Søn Gustaf, Hertug af Upland, men hans 3die Søn Oscar, Hertug af Østergöthland, der befinder sig som Gjæst ved vort Hof. (Fdl.)- Efter Forlydende har den franske Regjering overladt os 10,000 Geværer til en moderat Priis. Man har valgt en Kommittee, hvis Hverv det er at udlevere de bedste Geværer. (Berl. Tid.)¬
Odense Adresse-Contoirs Efterretninger, 1848-06-01
- J Sønderborg fortaltes den 30te, at Preusserne havde trukket sig langt sydpaa og Man vilde vide, at Forbundstropperne havde faaet samme Ordre. Om det i Virkeligheden forholder sig saaledes, maa snart vise sig. (Forlangt indrykket.
Odense Adresse-Contoirs Efterretninger, 1848-06-01
Hr. Møllers Jnserat i denne Avis No. 125 viser: at han har tilegnet sig Kraftudtryk af det Slags, som man ellers tillægger et vist Samfund i Nærheden af Høibroen i Kjøbenhavn. Naar han i berørte af ham indsendte og saaledes forud nedskrevne Jnserat betjener sig af Ordet Tolperagtigen, saa vil Publicum let skjønne, hvor høflig han kan have været under sin mundtlige Tiltale fra sine Vinduer, hvor han ikke saaledes som her har havt Tid til at veie sine Ord. Uden Overdrivelse men paa en jævn og rolig Maade har jeg fortalt det Passerede og Rigtigheden af min Fremstilling erkjender Hr. Møller jo ogsaa, ene, med Undtagelse af de i samme antegnede Klokkeslet; men vil han ved denne Undtagelse antyde, at Klokkeslettene ere urigtigt af mig anførte, da gjør han sig skyldig i - mildest talt - Usandhed. At Hr. Møller senere har behandlet Andre artigere end jeg og de som vare med mig bleve behandlede har jeg rigtignok hørt fortælle, men det var jo ogsaa kun simpel Klogskab at forandre sin Opførsel for ikke af udsættes for at flere, som det synes for Hr. Møller ubehagelige Fremstillinger for Publicum skulde risikeres. At Hr. Møller tillod at mine og øvrige Medfølgendes Heste bleve indstaldede - ikke indstalleder Hr. Møller - derfor vare og ere vi ham taknemlige; men det var dog ogsaa ialfald ikke Andet eller Mere end hvad enhver skikkelig Mand under saadanne Omstændigheder som de forhaandenværende vilde - hvad Andre Assens, der ligesaalidet som Hr. Møller vare privilegerede Gjæstgivere eller Værtshuusmænd og gjorde - have gjort, og det uden at lade Nogen føle at det ikke var hans Pligt at gjøre det. Hr. Møller spadserer udenom Sandheden, naar han siger: at det blev os sagt, at vi maatte være expederede i Byen til Kl. 10 - hvad ialfald ikke ganske var afhængigt enten af mig eller de jeg var i Følgeskab med. Et var ialfald at sige os Noget, et Andet at give mig og Medfølgere (dealle vare udenfor Hr. Møllers Commando) Ordre; men Hr. Møller maa have tænkt paa sine Daglønnere eller andre Undergivne da han nedskrev dette hovmodige Ord. Hvad Hr. Møller vil sige med i sit Jnserat at nævne mig den bekjendte, har han vel den Godhed at forklare, naar jeg, saaledes som herved skeer, høfligen og venskabeligen anmoder ham derom- Jkke sandt Hr. Møller, de viser mig denne lille Føielighed, endnu, jeg skal saamænd være til GjentjenesteSaugsted den 22 Mai 1848. Søren Pedersen. Undertegnede der vare i Følge med Søren Pedersen ved den i hans i Hempels Avis No. 122 optagne Jnserat omhandlede Leilighed tiltræde i Et og Alt berørte hans Jnserat, ligesom vi og tiltræde hans Ovenstaaende forsaavidt det gaaer udenfor Behandlingen af den af Hr. Møller directe til Søren Pedersen rettede Yttring: den bekjendte og den udhævede Erkjendelse af at Andre sidenefter ere artigere behandlede end vi bleve det; hvilket vi ikke have hørt Noget om. Faaborg den 22 Mai 1848. Rasmus Johansen. J. Christensen. Søren Pedersen. Rasmus Hansen.
Odense Adresse-Contoirs Efterretninger, 1848-06-01
Jeg Borger og Rugbrødbager H. Jensen af Faaborg skal der særlig tilføie: at jeg, der tilfældig var bleven tidligere færdig end de Øvrige som jeg var i Følge med, var kommen tilstede i Hr. Møllers Bønderstue Kl. omtrent 10. Hr. Møller kom derind, formodentlig directe fra Byen, udspurgte sin Karl om hvem jeg var, og da han havde erholdt Svar høi han mig i en vred Tone, at tage mine Heste og at forføie mig bort; han vedblev derpaa at brumme, og da jeg i Høflighed bad ham at undskylde min Nærværelse udbrød han: at dersom jeg ikke forføiede mig bort strax skulde jeg komme paa Døren. Da jeg var naaet Døren maa Fortrydelsen vel være kommen over Hr. Møller; thi han bad mig bie for at nyde en Snaps, men derpaa indlod jeg mig ikke; - han havde jo alt viist mig formegen Artighed. Faaborg den 22 Mai 1848.
Odense Adresse-Contoirs Efterretninger, 1848-06-01
(Jndsendt.) 5. Jensen. J et Jnserat i Fyens Stiftstidende Nr. 131 af 29 d. M., dateret Fredericia og undertegnet A. L. J., staaer iblandt Andet anført: at Preusserne bortførte 4 kostbare Generalpostdirectionen tilhørende Vogne, nemlig 2 Diligencer og 2 Pakke postvogne, som vare hidkomne fra Snoghøi og som strax opdagedes som Kongelig Eiendom af Preusserne, og at de befandtes særdeles beqvemme til at befordre Syge i. Betræffende disse Yttringer maae jeg, til hvem Vognen vare afleverede og anbetroede, bemærke, at de omtalte 3 Vogne, nemlig en Diligence og 2 Pakkepostvogne, efter fremviste Documenter ikke tilhørte den Høikongelige Generalpostdirection, men en privat Contrahent fra Kiel ved Navn Mewes, der selv mødte for at modtage dem, og skete Udleverelsen først efter den preussiske Commandants udtrykkelige befaling, idet jeg maatte vige for Magten. Den 4de, en stor Pakkepostvogn, der formodentlig er Kongelig, staaer endnu her urort. Vognene opdagedes ikke strax ved Fjendens Ankomst, men egentlig først den 20 d. M., da de Tre bleve udleverede til Eieren; først da erfarede Commandanten at slige Vogne stode her, og jeg har aldrig hørt tale om, at nogen Preusser har yttret, at de vare beqvemme til at befordre Syge i, skjøndt en slig Anvendelse godt kunde være tænkelig. Fredericia Postcontoir den 31 Mai 1818. G. F. Mechlenburg.
Odense Adresse-Contoirs Efterretninger, 1848-06-01
Sidstafvigte Fredag Eftermiddag maatte Skibsbygger Peder Hansen paa Millinge Mark i Svanninge Sogn friste den haarde Skjæbne, at en ham tilhørende Jagt, som endnu henstod paa byggepladsen, men næsten var i biilfærdig Stand, gik op i Luer tilligemed endeel Haandværktøi og nogle Materialier, som henlaae paa Byggepladsen, hvorved han leed et Tab af 2 a 3000 Rbd., eftersom Jntet var assureret. - Jlden udbrød medens Arbeidsfolkene vare gaaede bort for at spise, og blev ikke opdaget for Alt var omspændt af Luer, hvisaarsag Jntet kunde reddes. Hvorledes Branden er opstaaet, haves ingen Vished om, men da flere Hvirvelvinde til den Tid observeredes, er det sandsynligt, at en saadan har henført nogle Gløder fra Kogemaskinen til de paa Byggepladsen henliggende Spaaner, og at Jlden derfra har forplantet sig til Fartøiet. Den dristige Eier, der ved Flid og Sparsommelighed havde fra trange Kaar arbeidet sig frem til en lykkeligere Stilling, er ved dette uforskyldte Uheld sat aldeles ud af Virksomhed.